Câșigătorul Palme d’Or la Festivalul de Film de la Cannes: "Triangle of Sadness".
"Triangle of Sadness", un film al regizorului suedez Ruben Ostlund, a câştigat sâmbătă Palme d’Or pentru cel mai bun film la Festivalul de Film de la Cannes. Explorând noţiunile de frumuseţe şi privilegii, filmul trimite două modele într-o croazieră de lux – doar pentru a le lăsa blocate pe o insulă pustie cu o mână de personal şi oaspeţi miliardari. Îngrijitoarea de la toaletă se dovedeşte a avea cele mai bune abilităţi de supravieţuire, iar structurile sociale sunt date peste cap.
"Triangle of Sadness", un film al regizorului suedez Ruben Ostlund, a câştigat sâmbătă Palme d’Or pentru cel mai bun film la Festivalul de Film de la Cannes, a anunţat festivalul."Când am început să facem acest film cred că am avut un singur obiectiv – să încercăm cu adevărat, cu adevărat, să facem un film interesant pentru public şi să aducem un conţinut care să provoace la reflecţie", a declarat Ostlund. "Am vrut să îi distrăm, am vrut ca ei să îşi pună întrebări, am vrut ca după proiecţie să iasă în oraş şi să aibă ceva de discutat", a adăugat el.Explorând noţiunile de frumuseţe şi privilegii, filmul trimite două modele într-o croazieră de lux – doar pentru a le lăsa blocate pe o insulă pustie cu o mână de personal şi oaspeţi miliardari. Îngrijitoarea de la toaletă se dovedeşte a avea cele mai bune abilităţi de supravieţuire, iar structurile sociale sunt date peste cap."Chestia cu Ostlund este că te face să râzi, dar te face şi să te gândeşti", a spus Variety în recenzia filmului. "Indiferent de sfera pe care o abordează, suntem obligaţi să vedem lumea altfel".Ostlund a câştigat Palme d’Or şi în 2017 pentru filmul său "The Square", o satiră despre un prestigios curator de artă.Festivalul a acordat Marele Premiu pentru două filme: "Close", un film al regizorului belgian Lukas Dhont despre prietenie şi masculinitate, şi "Stars at Noon", care se petrece în Nicaragua zilelor noastre, al regizoarei franceze de autor Claire Denis.Premiul juriului a revenit, de asemenea, la două filme, "The Eight Mountains", al regizorilor belgieni Felix Van Groeningen şi Charlotte Vandermeersch, şi "EO", al regizorului polonez Jerzy Skolimowski, care este povestit prin ochii unui măgar."Mulţumesc măgarilor mei", a spus Skolimowski, în discursul său de acceptare.Starul sud-coreean Song Kang-ho a primit premiul pentru cel mai bun actor pentru rolul său din "Broker", în timp ce regizorul sud-coreean Park Chan-wook a câştigat premiul pentru cel mai bun regizor pentru thrillerul romantic "Decision to Leave".Iranianca Zar Amir Ebrahimi, care a câştigat premiul pentru cea mai bună actriţă pentru rolul unei jurnaliste care urmăreşte un criminal în serie în "Holy Spider", a fost vizibil emoţionată. "Poate că prezenţa mea aici în această seară este doar un mesaj – în special pentru femei, femeile iraniene", a declarat ea la o conferinţă de presă imediat după ceremonie, când a fost întrebată despre o aparentă revărsare de susţinere a ei pe reţelele de socializare, pe care a spus că nu a văzut-o.Actriţa franceză Carole Bouquet a anunţat un premiu surpriză pentru aniversarea a 75 de ani, pentru a marca ziua de naştere a festivalului. Acesta a fost acordat fraţilor regizori belgieni Jean-Pierre Dardenne şi Luc Dardenne pentru "Tori şi Lokita".Cu ocazia celei de-a 75-a ediţii aniversare, festivalul şi-a reluat calendarul tradiţional în luna mai, după doi ani de întreruperi cauzate de pandemie, şi a marcat revenirea petrecerilor şi a săruturilor – ambele nepermise anul trecut din cauza protocoalelor stricte ale COVID.